
Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), výzva v rámci zriadeného dynamického nákupného systému s predmetom 
„Inertný posypový materiál 4/8 mm“












	

SÚŤAŽNÉ PODKLADY k Výzve v rámci zriadeného dynamického nákupného systému 
(ďalej len „DNS“)



[bookmark: _Hlk106873041]Predmet zákazky: Inertný posypový materiál 4/8 mm – výzva č. 2










V Banskej Bystrici, august 2026






A. POKYNY NA VYPRACOVANIE PONUKY A VŠEOBECNÉ INFORMÁCIE
1. IDENTIFIKÁCIA VEREJNÉHO OBSTARÁVATEĽA
Verejný obstarávateľ
	                           
Názov organizácie:		Banskobystrická regionálna správa ciest, a. s.
Sídlo:		Majerská cesta 94, 974 96 Banská Bystrica
Zastúpený:		Ing. Martin Turčan, predseda predstavenstva
		Ing. Róbert Machala, podpredseda predstavenstva
IČO:		36 836 567
	Typ verejného 
	obstarávateľa: 		verejný obstarávateľ podľa § 7 ods. 1 písm. d) ZVO 
	Komunikačné rozhranie: 		https://josephine.proebiz.com/sk 
	Adresa profilu: 		https://www.uvo.gov.sk/vyhladavanieprofilov/zakazky/10066

V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) ZVO: 
Názov organizácie: 	Centrum zdieľaných služieb BBSK, s.r.o. 
Sídlo: 	Námestie 3, 974 01 Banská Bystrica 
	IČO: 		56931654
	Kontaktná osoba:		JUDr. Jaroslav Šuster 
	E-mail:		jaroslav.suster@zdielanesluzby.sk

2. [bookmark: _Toc488059670] PREDMET ZÁKAZKY
Predmetom zákazky je dodanie inertného posypového materiálu (kamennej drviny) frakcie 4–8 mm z vyvretej horniny (nie vápenec), používaného na posyp v rámci zimnej údržby cestných komunikácií, vrátane jeho naloženia, dopravy/prepravy a vyloženia z dopravných prostriedkov na miesta určenia, ktorými sú jednotlivé skládky/strediská Banskobystrickej regionálnej správy ciest, a. s., na obdobie zimnej sezóny 2026/2027. Predmet zákazky je rozdelený na dve časti podľa divízií verejného obstarávateľa: časť 1 – divízia Západ v predpokladanom množstve 12 900 ton a časť 2 – divízia Východ v predpokladanom množstve 12 100 ton. Podrobné vymedzenie miest plnenia, množstiev, termínov dodania a technických/kvalitatívnych požiadaviek je uvedené v prílohách súťažných podkladov, najmä v rámcových kúpnych zmluvách a technickej špecifikácii predmetu zákazky.

Zákazka je rozdelená na 2 časti predmetu zákazky podľa divízií verejného obstarávateľa. Uchádzač môže predložiť ponuku na jednu časť alebo na obe časti predmetu zákazky. Jednotlivé množstvá a miesta určenia sú požadované nasledovne:

Časť 1 – divízia Západ – 12 900 ton
Miesta určenia: Banská Bystrica, Polkanová, Lučatín, Žiar nad Hronom, Nová Baňa, Banská Štiavnica, Zvolen, Krupina, Veľký Krtíš a Čebovce.

Časť 2 – divízia Východ – 12 100 ton
Miesta určenia: Zbojská, Červená Skala, Brezno, Poltár, Lučenec, Rimavská Sobota, Hnúšťa, Tornaľa, Jelšava, Kriváň, Muráň a Kokava nad Rimavicou.
Ďalšie podrobnosti sú uvedené v prílohách súťažných podkladov – najmä v rámcových kúpnych zmluvách pre jednotlivé časti predmetu zákazky, návrhu na plnenie kritéria a technickej špecifikácii predmetu zákazky.

Predpokladaná hodnota zákazky bola určená verejným obstarávateľom v súlade so ZVO a je súčasťou dokumentácie verejného obstarávania.

Lehota dodania: upravená v rámcovej kúpnej zmluve pre každú časť predmetu zákazky.

3. [bookmark: _Toc488059671] KOMPLEXNOSŤ DODÁVKY
Predmetná výzva je rozdelená na 2 časti predmetu zákazky definované v bode 2 týchto SP, a to na časť 1 – divízia Západ a časť 2 – divízia Východ.

Jeden uchádzač môže predložiť ponuku na jednu časť alebo na obe časti predmetu zákazky.

4. [bookmark: _Toc488059672] TYP ZMLUVY
Typ obchodného vzťahu: rámcová kúpna zmluva 

5. [bookmark: _Toc488059673]ZDROJ FINANČNÝCH PROSTRIEDKOV
Predmet zákazky bude financovaný z vlastných prostriedkov verejného obstarávateľa

6. [bookmark: _Toc488059674] PODMIENKY PREDLOŽENIA PONUKY 
Zaradený záujemca môže na každú časť predložiť len jednu ponuku v súlade s § 49 ZVO. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

Ponuka je vyhotovená elektronicky v zmysle § 49 ZVO a vložená do systému JOSEPHINE umiestnenom na webovej adrese https://josephine.proebiz.com/.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/

V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý zodpovedá návrhu na plnení kritéria uvedeného v súťažných podkladoch.

Ak zaradený záujemca nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje zaradený záujemca uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

V prípade, že zaradený záujemca predloží listinnú ponuku, verejný obstarávateľ na ňu nebude prihliadať. 

Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

Ponuku môžu predkladať zaradení záujemcovia (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS. V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Zaradený záujemca môže predložiť iba jednu ponuku pre každú časť predmetu zákazky, na ktorú predkladá ponuku. 

7. [bookmark: _Toc488059675] JAZYK PONUKY
Zaradený záujemca predkladá ponuku v slovenskom, českom jazyku alebo anglickom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku a anglickom jazyku. Ponuka musí byť predložená v čitateľnej a reprodukovateľnej podobe.

8. [bookmark: _Toc488059676]PREDKLADANIE A OBSAH PONUKY
Ponuky sa budú predkladať elektronicky v zmysle § 49 ZVO do systému JOSEPHINE, umiestnenom na webovej adrese https://josephine.proebiz.com.

Predkladanie ponúk je umožnené iba autentifikovaným zaradeným záujemcom do daného zriadeného Dynamického nákupného systému. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.

Autentifikovaný zaradený záujemca si po prihlásení do systému JOSEPHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke ponuky.

Zaradeným záujemcom navrhovaná celková cena verejného obstarávania musí byť uvedená na 2 desatinné miesta v EUR bez DPH a vložená do systému JOSEPHINE. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.
Ponuka bude obsahovať:
· Vyhlásenie o parametroch alebo protokol o skúške, prípadne iný rovnocenný doklad, z ktorého bude zrejmé splnenie technických a kvalitatívnych parametrov predmetu zákazky podľa opisu predmetu zákazky, vrátane druhu kameniva/horniny, pričom z dokladu musí vyplývať, že ponúkaný inertný posypový materiál je kamenná drvina frakcie 4–8 mm z vyvretej horniny, resp. magmatického kameniva, a nejde o vápenec,

· návrh zaradeného záujemcu na plnenie kritéria pre tú časť predmetu zákazky, na ktorý predkladá ponuku, vložený do systému JOSEPHINE,

9. [bookmark: _Toc488059677]LEHOTA NA PREDKLADANIE PONÚK
Ponuky musia byť doručené do lehoty určenej v systéme JOSEPHINE.

UPOZORNENIE
Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby zaradení záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.

10. [bookmark: _Toc488059678] PLATNOSŤ (VIAZANOSŤ) PONUKY
Viazanosť ponúk sa nevyžaduje.

11. [bookmark: _Toc488059679] ZÁBEZPEKA PONUKY
Zábezpeka ponuky sa nevyžaduje. 

12. [bookmark: _Toc488059680] DOPLNENIE, ZMENA A ODVOLANIE PONUKY
Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

13. [bookmark: _Toc488059681] NÁKLADY NA PONUKU
Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

14. [bookmark: _Toc488059682] VARIANTNÉ RIEŠENIE
Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené bude iba požadované riešenia.

15. [bookmark: _Toc488059683] PREDKLADANIE ŽIADOSTÍ O SÚŤAŽNÉ PODKLADY
[bookmark: _Hlk131077176]Zaradený záujemca nebude žiadať o súťažné podklady, nakoľko tieto mu budú sprístupnené cez webovú aplikáciu JOSEPHINE. Všetky vysvetlenia a prípadné úpravy budú tiež zverejnené vo webovej aplikácií JOSEPHINE.

16. [bookmark: _Toc488059684] PODMIENKY ZRUŠENIA POUŽITÉHO POSTUPU ZADÁVANIA ZÁKAZKY
Verejný obstarávateľ môže zrušiť použitý postup zadávania zákazky podľa ustanovení ZVO. Verejný obstarávateľ si vyhradzuje právo zrušiť postup zadávania zákazky aj vo vzťahu ku konkrétnej časti predmetu zákazky v prípadoch ustanovených ZVO, najmä ak predložené ponuky nebudú zodpovedať finančným možnostiam verejného obstarávateľa alebo podmienkam zadávania zákazky.

17. [bookmark: _Toc488059685] KOMUNIKÁCIA A VYSVETLENIE
Verejný obstarávateľ bude pri komunikácii so zaradenými záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a zaradenými záujemcami počas celého procesu verejného obstarávania. 

Pravidlá pre doručovanie – zásielka sa považuje za doručenú zaradenému záujemcovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

Ak je odosielateľom zásielky verejný obstarávateľ, tak zaradenému záujemcovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy Zaradený záujemca si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie zaradený záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
Verejný obstarávateľ umožňuje zaradeným záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

18. [bookmark: _Toc488059686] VYSVETLENIE SÚŤAŽNÝCH PODKLADOV
Adresa stránky, kde je možný prístup k dokumentácií verejného obstarávania je: https://josephine.proebiz.com/

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

V prípade nejasností alebo potreby objasnenia požiadaviek v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov alebo zaradených záujemcov požiadať prostredníctvom komunikačného rozhrania systému JOSEPHINE.

Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým zaradeným záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.

V prípade uplatnenia námietok záujemca postupuje spôsobom upraveným v § 170 ZVO.
Všeobecné informácie k webovej aplikácií JOSEPHINE
JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com
Na bezproblémové používanie systému JOSEPHINE je nutné používať jeden z podporovaných internetových prehliadačov:

Microsoft Edge, 
Mozilla Firefox verzia 13.0 a vyššia alebo 
Google Chrome.

Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia. 

Verejný obstarávateľ predĺži lehotu na predkladanie ponúk,
· primerane, ak vysvetlenie informácií potrebných na vypracovanie ponuky nie je poskytnuté v lehote podľa tohto bodu aj napriek tomu, že bolo vyžiadané dostatočne vopred alebo
· o celú jej pôvodnú dĺžku, ak v dokumentoch potrebných na vypracovanie ponuky vykoná podstatnú zmenu.

Verejný obstarávateľ, ak je to nevyhnutné, môže doplniť informácie uvedené v súťažných podkladoch kedykoľvek počas lehoty na predkladanie ponúk v rámci zriadeného DNS.

19. [bookmark: _Toc488059687]SPÔSOB URČENIA CENY
Do konečnej ceny, ktorá bude zmluvnou cenou pre príslušnú časť predmetu zákazky, musia byť započítané všetky výdavky uchádzača súvisiace s realizáciou predmetu zákazky a podľa požiadaviek uvedených v rámcovej kúpnej zmluve pre príslušnú časť predmetu zákazky.

V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.

20. OTVÁRANIE PONÚK (KU KONKRÉTNEJ VÝZVE)
Otváranie ponúk sa uskutoční elektronicky v deň určený v systéme JOSEPHINE. Miestom „on-line“ sprístupnenia ponúk je webová adresa https://josephine.proebiz.com/. V zmysle § 61 ods. 4 ZVO je otváranie ponúk neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.

21. [bookmark: _Toc488059688] VYHODNOTENIE PONÚK
Verejný obstarávateľ pristúpi v rámci každej časti predmetu zákazky najprv k vyhodnoteniu predložených ponúk z pohľadu kritéria na vyhodnotenie ponúk (predložených cenových ponúk) a následne splnenia požiadaviek na predmet zákazky u uchádzača, ktorý sa umiestnil na 1. mieste v poradí. V prípade, že uchádzač na 1. mieste v poradí nesplní požiadavky na predmet zákazky, verejný obstarávateľ vyhodnotí splnenie predmetných požiadaviek u 2. uchádzača v poradí a atď. Verejný obstarávateľ bude postupovať v súlade so ZVO. 

 Komunikácia medzi uchádzačom/uchádzačmi a verejným obstarávateľom/komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.

 Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený, alebo že jeho ponuka bola vylúčená s uvedením dôvodu a lehoty, v ktorej môže byť doručená námietka.

22. [bookmark: _Toc488059689] KRITÉRIÁ NA VYHODNOTENIE PONÚK A PRAVIDLÁ ICH UPLATNENIA 
Ponuky budú vyhodnocované na základe stanovených kritérií v súťažných podkladoch a v súlade so ZVO. Kritérium na vyhodnotenie ponúk je najnižšia celková cena za príslušnú časť predmetu zákazky. Cena musí byť uvedená v eurách bez DPH a zaokrúhlená najviac na 2 desatinné miesta.

23. [bookmark: _Toc488059690]INFORMÁCIA O VÝSLEDKU VYHODNOTENIA PONÚK 
Verejný obstarávateľ zašle uchádzačom v súlade s ust. § 55 ZVO informáciu o výsledku vyhodnotenia ponúk. 

24. SÚČINNOSŤ A UZAVRETIE ZMLUVY
Verejný obstarávateľ uzatvorí zmluvu s úspešným uchádzačom postupom podľa § 56 ZVO, pričom lehota podľa § 56 ods. 2 ZVO sa v zmysle § 56 ods. 2 písm. d) ZVO neaplikuje. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod. 

Verejný obstarávateľ môže pred uzavretím zmluvy uskutočniť s úspešným uchádzačom rokovania výhradne o znížení zmluvnej ceny.

Osobitné podmienky súvisiace s plnením zmluvy.
Verejný obstarávateľ v zmysle § 56 ods. 7 a § 42 ods. 12 ZVO určuje nasledovné osobitné podmienky súvisiace s plnením zmluvy. Verejný obstarávateľ na preukázanie ich splnenia požaduje od úspešného uchádzača, aby predložil verejnému obstarávateľovi v lehote do 10 pracovných dní odo dňa doručenia písomnej výzvy na uzavretie zmluvy doklady a dokumenty nasledovným spôsobom:

A) Elektronicky prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf): 
· Zoznam všetkých subdodávateľov s uvedením identifikačných údajov subdodávateľa, % podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Každý subdodávateľ musí mať oprávnenie na príslušné plnenie podľa § 32 ods. 1 písm. e) ZVO a musí byť zapísaný v registri partnerov verejného sektora, ak Zákon o RPVS pre takéhoto subdodávateľa tento zápis vyžaduje. V prípade nevyužitia subdodávateľov, úspešný uchádzač predloží Čestné vyhlásenie o nevyužití subdodávateľov;

B) Listinne prostredníctvom pošty alebo inej doručovacej služby na adresu verejného obstarávateľa Banskobystrická regionálna správa ciest, a. s., Majerská cesta 94, 974 96 Banská Bystrica:

· vyplnenú a podpísanú zmluvu spolu so všetkými prílohami v 2 vyhotoveniach s platnosťou originálu (rovnopisoch).

Verejný obstarávateľ vyhodnotí pred podpisom zmluvy doklady a dokumenty podľa tohto bodu z pohľadu obsahovej a vecnej správnosti. 

Nepredloženie dokladov a dokumentov podľa tohto bodu bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy podľa § 56 ods. 5 ZVO v lehote určenej podľa § 56 ods. 7 ZVO.

Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami. Zmluva uzavretá týmto postupom verejného obstarávania nadobudne účinnosť po dni jej zverejnenia v súlade s ust. § 47a Občianskeho zákonníka.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov“)), resp. overili registráciu v Registri partnerov verejného sektora podľa ust. § 22 zákona o registri partnerov, a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona o registri partnerov.

25. ZÁVEREČNÉ USTANOVENIA
Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO. Verejný obstarávateľ si vyhradzuje právo zrušiť použitý postup zadávania zákazky v súlade so zákonom o verejnom obstarávaní.

26. [bookmark: _Toc488059693]PRÍLOHY
Prílohami k týmto súťažným podkladom sú:
· Príloha č. 1: návrh na plnenie kritéria
· Príloha č. 2: rámcové kúpne zmluvy pre časť 1 – divízia Západ a časť 2 – divízia Východ
· Príloha č. 3: technická špecifikácia predmetu zákazky
· Príloha č. 4: čestné vyhlásenie k uplatňovaniu medzinárodných sankcií

